ฮั่งเส็งปิดเช้าลบ 176.37 จุด เหตุวิตก Brexit-อังกฤษถูกหั่นเครดิต
ฮั่งเส็งปิดเช้าลบ 176.37 จุด เหตุวิตก Brexit-อังกฤษถูกหั่นเครดิต
28 มิ.ย. 2559

ดัชนีฮั่งเส็งตลาดหุ้นฮ่องกงปิดเช้าปรับตัวลดลง โดยดัชนีฮั่งเส็งลดลง 176.37 จุด หรือ 0.87% ปิดภาคเช้าที่ 20,050.93 จุด เนื่องจากนักลงทุนยังคงวิตกกังวลต่อผลกระทบหลังจากอังกฤษลงประชามติแยกตัวจากสหภาพยุโรป (Brexit)
ทั้งนี้ สถาบันจัดอันดับความน่าเชื่อถือระหว่างประเทศ สแตนดาร์ด แอนด์ พัวร์ (S&amp;P) ได้ประกาศปรับลดอันดับความน่าเชื่อถือของอังกฤษลง 2 ขั้น สู่ระดับ “AA” จากระดับ “AAA” และเตือนว่าอังกฤษอาจถูกปรับลดอันดับความน่าเชื่อถืออีก ด้านฟิทช์ เรทติ้งส์ ก็ประกาศปรับลดอันดับความน่าเชื่อถือของอังกฤษลงสู่ระดับ “AA” จากระดับ “AA+” และเตือนว่าอังกฤษอาจถูกปรับลดอันดับความน่าเชื่อถืออีกเช่นกัน